Podatki o ambulanti

ZZZS OE

Datum:

Zadeva : Izredni nadzor

V zvezi z vašim dopisom dne ......vam sporočamo, da vaša zahteva ni skladna s Pravilnikom o nadzorih, ki je bil sprejet 30.01.2012 (številka: 0071-1/2011-DI/6; v nadaljevanju Pravilnik).

Izredni nadzor se lahko izvede v naslednjih primerih:
· če obstaja sum, da izvajalec krši pogodbena določila,

· če obstaja sum, da izvajalec ne spoštuje splošnih ali posamičnih aktov, ki urejajo uveljavljanje pravic iz OZZ,

· v vseh drugih primerih, če izredni nadzor narekujejo okoliščine na strani izvajalca ali če obstajajo druge okoliščine, iz katerih je sklepati, da izvajalec krši pogodbeno razmerje ali nastaja materialna škoda.
Iz vašega dopisa ni moč razbrati, na podlagi katere izmed zgoraj citiranih alinej 6. člena Pravilnika je bil izredni nadzor odrejen. Pravilnik namreč zelo natančno določa okoliščine, ki morajo biti podane, da se pri posamičnem izvajalcu lahko odredi in izvede izredni nadzor. Iz dopisa ZZZS izhaja ravno nasprotno – da bodo izredni nadzori opravljeni pri vseh izvajalcih, ki imajo sklenjeno pogodbo za program referenčne ambulante. 

Pravila razločujejo med institutom rednega (načrtovanega) in izrednega nadzora. V primeru nadzora, ki bo izveden pri vseh izvajalcih referenčne ambulante, nikakor ne more iti za izredne nadzore, saj zgolj dejstvo, da izvajalci izvajajo določen program zdravstvenih storitev (referenčno ambulanto) še ne izpolnjuje katerega izmed kriterijev iz 6. člena Pravilnika, po katerih je dopustno izredni (administrativni) nadzor odrediti.

V primeru nadzora nad stroški laboratorija v referenčnih ambulantah za obdobje 2012, bi šlo vsebinsko lahko za redne nadzore, ki bi jih ZZZS vsekakor moral vnaprej predvideti. Zaradi zagotavljanja transparentnosti v zvezi z izvajanjem rednih nadzorov, Pravilnik vsebuje tudi podrobna določila o načrtovanju (rednih) nadzorov. Skladno z določbo 4. odstavka 12. člena Pravilnika bi direktor območne enote ZZZS moral nadzore referenčnih ambulant (iz svoje območne enote) vključiti v ti. letni načrt izvajalcev za administrativne nadzore, ki je skladno z 1. odstavkom 12. člena Pravilnika sestavni del ti. letnega Poslovnega načrta zavoda.

Na podlagi navedenega zaključujem, da za izvedbo izrednih administrativnih nadzorov nosilcev referenčnih ambulant ni ustrezne pravne podlage. Institut izrednega nadzora pride v poštev zgolj v primerih, ki so taksativno našteti v zgoraj citirani določbi 3. odstavka 6. člena Pravilnika. Zgolj dejstvo, da je ZZZS redne nadzore slabo načrtoval, še ne daje pravne podlage za izvedbo izrednih nadzorov v primerih, ko bi bilo skladno s Pravilnikom dopustno izvajati zgolj redne nadzore. 

Na podlagi napisanega zahtevamo, da prenehate z izsiljevanjem na račun neizplačane majske akontacije za referenčno ambulanto in nam takoj nakažete sredstva, ki ste jih protipravno zadržali.

V nasprotnem primeru bomo proti vam primorani vložiti tožbo.

Podpis:

V vednost:

- Direkcija ZZZS, Miklošičeva 24, 1000 Ljubljana

- Minister Tomaž Gantar, Štefanova 5, 1000 Ljubljana

